Die Son Sak Oor Afrika | SkalkSkryf
« Rippels innie Bos
Die Son Sak Oor Afrika
Julie 22, 2011 deur Louwie
In vandag se Beeld skryf Dana Snyman: “Daar is iets verkeerd hier, maar wat?”
Hy gee `n lang relaas van die gevoel van verkeerd wat hom beetpak as hy dink oor die land, as hy lees van die land en
wat hy sien in die land.
As `n reël lees ek nie Dana se skrywes nie. Iemand het eendag gesê dat om Dana te lees is soos om te sit en kyk hoe verf
droog word, oliverf, het hy gesê, want aan die droogword van akriel is daar nog iets opwindends aan in vergelyking.
Maar die keer moet mens Dana gelyk gee. Daar is iets verkeerd as bladsy 2 van die koerant vir die soveelste keer `n storie skryf oor hoe `n ou tannie iewers moes sien hoe haar man deur rowers vermoor word, en bladsy 3 berig van `n ou oom van 75 wat `n aanval oorleef met `n skoot
in die nek. Daar moet iets verkeerd wees as daar die afgelope drie Sondae elke Sondag `n kar voor die deur van verskillende mense in ons straat gekaap is, waar die Polisie opdaag en een man wat terug geskiet het op kapers probeer arresteer en sy wapen wil konfiskeer.
Daar moet iets verskriklik verkeerd wees as die LUR vir ekonomiese ontwikkeling, Qendani Mahlangu, op bladsy een van die koerant sê ons moet ophou om vir toeriste te vertel van misdaad, want sê sy, daar is opvattings oor misdaad en dan is daar die werklikhied.
In watter werlikheid lewe die vrou? Agter hoë mure en beskerm deur wagte 24 uur van die dag? In haar gepantserde motor met `n
konvooi wagte om haar? Misdaad? Watter misdaad?
Nou gaan sy toeriste beskerm. Miskien moet sy eers haar eie mense begin beskerm en dan sal hulle self vir toeriste vertel dat
dit veilig is om in Gauteng se strate rond te loop.
Sy wil meer Chinese en Mexikane na die land lok. Natuurlik. Lees bladsy een van die koerant. Chinese spandeer baie geld hier, tot R65,000 vir `n kilogram renosterhoring! Dink net hoeveel geld die Mexikanemet hulle dwelmsindikate vir die land kan beteken. Dan nog net `n paar Russiese
boewe en Italianse Mafiosi en ons is op die regte pad?
Daar is iets verkeerd hier, iets is verskriklik verkeerd. Om Proffies te donder of om in stilte en skaamte in `n hoekie te gaan sit gaan niks help nie. Die land is van bo tot onder moreel bankrot.
Op een of ander manier moet daar weer `n medemenslikheid bewerkstellig word, `n omgee, `n deernis vir elkeen se swaar. Nie `n eensydige, paternalistiese ag-siestog-jammerte van wit oor swart nie, maar `n wedersydse deernis oor ons menswees, oor die goed in ons almal en ook oor
die boosheid in ons elkeen. Filosowe en ander Professore versteen en afgesonder in hulle ivoortorings wat daarvan hou om hulle eie stemme te hoor, gaan ons nie help nie. Dit is van mens tot mens op straatvlak waar ons sal moet hande vat en dinge uitwerk vir ons self voor die Malemas en die Malans ons toekoms in bloed versuip.
Soos Dana ten slotte opmerk: “Jy wil iets doen, jy wil desperaat iets doen. Want iets hier is (verskriklik) verkeerd.”
Posted in Uncategorized | Tagged Afrika, Dana Snyman, filosofie, Verkeerd | 14 Kommentaar
op Julie 23, 2011 at 9:42 vm Son
Bleddie blackberry. Ek het ‘n laaang kommentaar getik en toe verdwyn dit in die airwaves. Het vandag raakgelees daar word glo vandag ‘n nuwe Afrikaner beweging gestig. Mag ek hoop dat dit dalk die keer sonder ekstremistiese neigings for the better of all our people sal hande uitsteek, sal help dat ons hande na mekaar uitsteek, op straatvlak? Is daar nog hoop? Selfs my bubble se wande raak dun geskaaf.
op Julie 23, 2011 at 1:33 nm Joh
Wil al meer vir my lyk of die skaal gelaai is aan die kant van die slegte. Die goeie is ‘n brose affêre, soos ‘n klein saailing, en dan kommie slegte en trap dit plat met ‘n groot stewel.
Maar juis daarom is dit so belangrik lat ons onsself bewustelik op die pad vannie goeie plaas. Maar weet lat die slegte ook daar is. Meeste vannie mense met wie ek daagliks te doen kry het voorwaar ‘n sin virrie goeie – maar ongelukkig word dit oorskadu deur die gruwelooslike teenstand van onheil.
Die tragedie is lat dit makliker is om af te daal na die vlak vannie slegte, as om te swoeg om die goeie gestand te hou.
Byt vas Son.
op Julie 23, 2011 at 10:50 nm Louwie
Son, dis die wat ek nie `n swart (of enige ander bessie) soek nie, Ek en die moderne goed werk nie saam nie.
Maar ag tog, net nie NOG `n Afrikaanse/Afrikaner beweging nie. Hel ,die een is so hopeloos, indien nie meer agterlik en `n groter verleenthied as die ander.
En ja, as die medemenslikheid nie tussen ons by die werkplek gaan gebeur nie, gaan dit nie gebeur nie. Politici is `n klomp selfsugtige, egotistiese bliksems wat ons nie kan vertrou nie.
Uiteindelik kom dit maar neer op Joh se laaste maanpreek, die een oor respek. Selfrespek en respek vir ander.
Vasbyt of trek, dis ons enigste keuse.
Kyk uit vir my volgende pos waar ek ons situasie so effe probeer belig.
op Julie 23, 2011 at 10:58 nm Louwie
Is so Joh, die pendulem swaai van een kant na die ander. Maar is die een beweging noodwendig “slegter” as die ander? Miskien is die vraag, sleg vir wie?
Die filosoof AC Grayling het `n goeie stuk geskryf oor haat wat sekerlik van toepassing is op ons lot hier in hierdie vervloekte land van ons.
Sal later oor die ou se storie skryf.
op Julie 23, 2011 at 11:03 nm Louwie
Dankie aan almal wat hierdie pos ge-like het. Dit help dat mens nie later begin voel jy skryf teen `n dooie muur vas nie.
op Julie 24, 2011 at 6:32 nm Joh
Die relatiwiteit van goed en kwaad is nog altyd ‘n netelagtige saak. Maar ek dink tog so lank ons mens is is daar sekere handelinge wat baie naby aan absolute goed of kwaad kom. Veral as mens dit sien in die lig van geestelike ontwikkeling.
“Sleg vir wie?’ Is dit goed vir my as ‘n rower my doodskiet, of is dit goed vir hom/haar?
op Julie 24, 2011 at 6:49 nm Joh
Dit laat my nou dink aan die storie van ‘n Tibetaanse meester gedurende die Chinese oorname van Tibet.
Daar was ‘n wrede Chinese generaal wat verwoed monnike se koppe afgekap het en kloosters vernietig het. Hy en sy manskappe storm ook op ‘n dag ‘n klooster binne en begin vewoesting saai. Monnike vlug in chaos en die wat te stadig hol se koppe waai. Uiteindelik gaan lê die stof – en bloed – en die generaal roep sy hoofmanne nader en vra of hulle nou klaar is. Een van hulle sê daar is een probleem: ‘n monnik sit in sy sel en weier om te beweeg, en om ‘n onverklaarbare rede kan niemand sy kop afkap nie. Die generaal bláas ‘n hartklep en beveel die monnik moet onmiddelik na hom toe gebring word.
‘n Groep soldate gaan haal hom en sit hom voor die generaal neer innie stof waar hy doodstil bly sit. Boos vra die generaal hom: “Weet jy wie ek is?” “Nee” sê die meester. “Ek,” bulder die generaal, “ek is die een wat jou kop met een swaai van my swaard kan afkap!” en pluk sy swaard uit sy skede. Die meester sit onverstoord voort. “En wie is JY?” skreeu die generaal. En die meester antwoord:”Ek is die een wie se kop met een swaai van jou swaard af gekap kan word.” Toe buig die generaal, draai om en loop weg.
op Julie 24, 2011 at 10:07 nm Louwie
“sleg vir wie?”
Is nie sleg nie, is nie goed nie … dit is net soos dit is?
Dalk goed vir my want dan is al hiedie str*nt op `n einde en kan ek gaan viool speel?
op Julie 25, 2011 at 7:56 vm Joh
Daarin lê die kruks: as dit nie goed of sleg issie, is daar nie str*nt nie, en dan is daar geen rede om ‘n viool op te neem nie.
op Julie 25, 2011 at 8:45 vm Louwie
Ha, gespreek soos `n meester. Maar viole is nie onderhandelbaar nie. Dit is dit of die kolegraaf, uiteindelik 😀
op Julie 25, 2011 at 8:48 vm demoerin
**sug** ek het nie woorde nie.
op Julie 25, 2011 at 11:56 vm Joh
😆 DMI, moenie warrie nie, hou goeie moed. Soos Boedhiste sou sê: This too shall pass. Hehehe
op Julie 26, 2011 at 8:39 vm demoerin
Ten minste kan mens sekere dae lekker lag…Soos de ANCYL se perskonferensie gister… Die Broederbond sit agter City Press… Bwahahahaha
op Julie 26, 2011 at 11:15 vm Joh
DMI, DIT is nou moer snaaks. 🙄